
		Către,
				BIROUL PERMANENT AL
				CAMEREI DEPUTAȚILOR

		Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţã a Guvernului nr.63/2021 pentru modificarea art.15 alin.(4) din Legea nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, precum şi pentru completarea Ordonanţei de urgenţă a Guvernului nr.21/2004 privind Sistemul Naţional de Management al Situaţiilor de Urgenţă, trimis Comisiei juridică, de disciplină și imunități, Comisiei pentru apărare, ordine publică și siguranță națională și Comisiei pentru administrație publică și amenajarea teritoriului spre dezbatere în fond, în procedură de urgență, cu adresa nr. PLx. 406/2021 din 4 octombrie 2021.

RAPORT COMUN

[bookmark: _Hlk95234231]asupra proiectului de Lege privind aprobarea Ordonanţei de urgenţã a Guvernului nr.63/2021 pentru modificarea art.15 alin.(4) din Legea nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, precum şi pentru completarea Ordonanţei de urgenţă a Guvernului nr.21/2004 privind Sistemul Naţional de Management al Situaţiilor de Urgenţă

[bookmark: _Hlk95234290]	În conformitate cu prevederile art. 95 și 117 alin. (3) din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități, Comisia pentru apărare, ordine publică și siguranță națională și Comisia pentru administrație publică și amenajarea teritoriului au fost sesizate, spre dezbatere, în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.63/2021 pentru modificarea art.15 alin.(4) din Legea nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, precum şi pentru completarea Ordonanţei de urgenţă a Guvernului nr.21/2004 privind Sistemul Naţional de Management al Situaţiilor de Urgenţă, trimis cu adresa  nr. PLx. 406 din 4 octombrie 2021 și înregistrat cu nr. 4c 13/806, cu nr. 4c-15/339, respectiv cu nr. 4c-7/458 din 5 octombrie 2021.
[bookmark: _Hlk95232950]Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.
Senatul, în calitate de primă Cameră sesizată, a adoptat  proiectul de lege în ședința din 27 septembrie 2021, ca urmare a depășirii termenului de adoptare, potrivit art.115 alin.(5) din Constituția României, republicată.
	Consiliul Legislativ a avizat favorabil proiectul de lege cu observații și propuneri, conform avizului nr. 489 din 25 iunie 2021.
[bookmark: _Hlk95232707]Comisia pentru drepturile omului, culte și problemele minorităților naționale a avizat negativ proiectul de lege, conform avizului nr.4c-6/900 din 14 octombrie 2021.
Comisia pentru sănătate și familie a avizat favorabil proiectul de lege, conform avizului nr. 4c-10/406 din 27 octombrie 2021.
Proiectul de lege are ca obiect de reglementare modificarea art.15 alin.(4) din Legea nr.136/2020. Intervenţiile legislative au ca scop clarificarea unor aspecte referitoare la publicarea hotărârilor Comitetului Naţional pentru Situaţii de Urgenţă, precum şi la reprezentarea acestui organism interinstituţional în faţa instanţelor de judecată.
 În conformitate cu prevederile art. 62 și 64 din Regulamentul Camerei Deputaţilor, republicat, cu modificările și completările ulterioare, comisiile au dezbătut proiectului de lege în ședințe separate.
Comisia juridică, de disciplină și imunități a examinat proiectul de lege în data de 9 noiembrie 2021, în ședința desfășurată în sistem  mixt (fizic/online). 
La dezbateri a participat, în calitate de invitat, domnul Raed Arafat, secretar de stat în cadrul Ministerului Afacerilor Interne.
Comisia pentru apărare, ordine publică și siguranță națională și Comisia pentru administrație publică și amenajarea teritoriului au dezbătut proiectul în ședințe separate în data de 8 februarie 2022.
La lucrările Comisiei pentru apărare, ordine publică și siguranță națională, deputații au fost prezenți conform listei de prezență. 
La dezbateri a participat, în calitate de invitat, domnul Marius Mureșan, Secretar de stat în cadrul Ministerului Afacerilor Interne.
	La lucrările Comisiei pentru administrație publică și amenajarea teritoriului au fost prezenți deputații conform listei de prezență.
La dezbateri a participat, în calitate de invitat, domnul Bogdan-Cătălin Ghelbere, Secretar general adjunct în cadrul Secretariatului General al Guvernului.
În urma dezbaterilor și a opiniilor exprimate,  membrii celor trei comisii au hotărât, cu majoritate de voturi, adoptarea proiectului de Lege privind aprobarea Ordonanţei de urgenţă a Guvernului nr.63/2021 pentru modificarea art.15 alin.(4) din Legea nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, precum şi pentru completarea Ordonanţei de urgenţă a Guvernului nr.21/2004 privind Sistemul Naţional de Management al Situaţiilor de Urgenţă,  în forma prezentată de Senat cu un amendament respins redat în Anexa la prezentul Raport comun.
În raport cu obiectul şi conţinutul reglementării, proiectul de lege face parte din categoria legilor ordinare.

ANEXA
AMENDAMENT RESPINS

	Nr.
Crt.
	Text Ordonanța de urgență nr.63/2021
	Text amendament
(autorul amendamentului)
	Motivare
1. Pentru susținere
2. Pentru respingere
	Camera decizională

	1.
	Art. I. - La articolul 15 din Legea nr. 136/2020 privind instituirea unor măsuri în domeniul sănătății publice în situații de risc epidemiologic și biologic, republicată în Monitorul Oficial al României, Partea I, nr. 884 din 28 septembrie 2020, cu modificările și completările ulterioare, alineatul (4) se modifică și va avea următorul cuprins:
"(4) Toate actele administrative cu caracter normativ, inclusiv hotărârile Comitetului Național pentru Situații de Urgență, privind instituirea, modificarea sau încetarea măsurilor din prezenta lege, se publică în Monitorul Oficial al României, Partea I, și pot fi atacate de către orice persoană care se consideră vătămată într-un drept al său ori într-un interes legitim, cu acțiune în anulare la instanța competentă atât pentru motive de nelegalitate, cât și de netemeinicie, în termen de 5 zile de la data publicării actului administrativ."
	Art. I. - La articolul 15 din Legea nr. 136/2020 privind instituirea unor măsuri în domeniul sănătății publice în situații de risc epidemiologic și biologic, republicată în Monitorul Oficial al României, Partea I, nr. 884 din 28 septembrie 2020, cu modificările și completările ulterioare, alineatul (4) se modifică și va avea următorul cuprins:
"(4) Toate actele administrative cu caracter normativ, inclusiv hotărârile Comitetului Național pentru Situații de Urgență, privind instituirea, modificarea sau încetarea măsurilor din prezenta lege, se publică în Monitorul Oficial al României, Partea I, și pot fi atacate oricând, de către orice persoană care se consideră vătămată într-un drept al său ori într-un interes legitim, cu acțiune în anulare la instanța competentă atât pentru motive de nelegalitate, cât și de netemeinicie."

Autor: Ilie-Alin Coleșa - Grupul parlamentar AUR

	1. Faptul că hotărârile CNSU, fiind acte cu caracter normativ, pot aduce atingere, prin limitare sau condiționare, drepturilor și libertăților fundamentale, are drept consecință necesitatea acordării posibilității tuturor celor cetățenilor și organizaților de a lua la cunoștință aceste hotărâri și de a le ataca în justiție oricând, în cazul în care consideră acest lucru necesar.
Luând în considerare faptul că multe dintre hotărârile adoptate de CNSU au fost contestate în justiție, obținându-se anularea lor, arată faptul că, de multe ori, ele sunt neconstituționale, ilegale, netemeinice sau discriminatorii.
Ca atare considerăm necesar ca hotărârile CNSU să poată fi atacate în instanță oricând.
2. Respins prin vot
	Camera Deputaților

